Държавен вестник, бр. 94, 2009 г., стр. 9

БРОЙ  94	
Д Ъ Р Ж А В Е Н  В Е С Т Н И К 	
СТР.  9  
сигнали за корупция, на служители от минис­
терството и от второстепенните разпоредители 
с бюджетни кредити;
9. при постъпил сигнал за корупция, кон­
фликт на интереси или нарушения на закона 
от държавен орган или от държавен служи­
тел на ръководна длъжност в системата на 
министерството изпраща копие от сигнала в 
дирекция „Главен инспекторат“ на Минис­
терския съвет;
10. периодично, но най-малко веднъж на 
6 месеца подготвя доклад до министъра с 
изводи и предложения за резултатите от кон­
тролната дейност и анализа за ефективността 
на дейността на администрацията; анализира 
причините за нарушенията и предлага мерки 
за отстраняването им и за подобряване ефек­
тивността на дейността;
11. осъществява и други функции във връзка 
с административния контрол.
(3) Инспекторатът извършва проверките по 
ал. 2 въз основа на ежегодно утвърден план от 
министъра, а по конкретни въпроси и случаи 
проверките се извършват въз основа на писмена 
заповед на министъра.
(4) В резултат на извършените проверки 
инспекторите представят доклад до министъра, 
който съдържа констатации, и дават предло­
жения за:
1. задължителни указания за отстраняване 
на допуснати нарушения и за подобряване 
работата на администрацията; 
2. образуване на дисциплинарно производство 
срещу виновните длъжностни лица по Кодекса 
на труда и Закона за държавния служител.
Раздел IV
Финансови контрольори
Чл. 17. (1) Финансовите контрольори са 
пряко подчинени на министъра с изключение 
на финансовите контрольори на Главна дирек­
ция „Програмиране на регионалното развитие“, 
Главна дирекция „Управление на териториал­
ното сътрудничество“ и дирекция „Европейски 
инфраструктурни проекти“. 
(2) Финансовите контрольори подпомагат 
министъра при изграждане, развитие и функци­
ониране на системите за финансово управление 
и контрол, включително чрез предварителен 
контрол за законосъобразност, в съответствие 
със Закона за финансово управление и контрол 
в публичния сектор (ЗФУКПС) и утвърдената 
от министъра на финансите методология, на 
всички документи, свързани с финансовата 
дейност на министерството.
(3) Финансовите контрольори извършват 
проверки на всички документи и приложенията 
към тях преди вземане на решение, свързано 
с финансовата дейност на министерството, с 
цел изразяване на мнение дали предлаганото 
решение съответства на всички приложими 
изисквания на законодателството. Финансовите 
контрольори извършват предварителен контрол, 
както следва:
1. при процедури за възлагане на обществени 
поръчки, включително проверки на проведе­
ната процедура и нейните етапи – участници, 
актове, задълженията, които ще бъдат поети 
със сключването на договора, и др.; 
2. проверяват законосъобразното събиране, 
съхраняване, стопанисване, разходване и отчи­
тане на средствата;
3. проверяват изпълнението на задълженията 
към републиканския бюджет;
4. изготвят годишен доклад за състоянието 
и действието на Системата за финансово уп­
равление и контрол;
5. следят за наличието на бюджетен кредит, 
обезпечаващ поемане на задължение;
6. следят за съответствие на разхода с по­
етото задължение на бюджетните параграфи;
7. проверяват за правилното начисляване и 
калкулация на количествата и сумите;
8. водят електронна картотека на договорите;
9. осъществяват предварителен контрол при 
авансово финансиране от държавния бюджет 
на дейностите по усвояване на средствата по 
Програма ФАР, Структурните фондове и Ко­
хезионния фонд на Европейския съюз.
Раздел V
Дирекция „Вътрешен одит“
Чл. 18. (1) Дирекция „Вътрешен одит“ е на 
пряко подчинение на министъра и докладва 
директно на него.
(2) Дирекция „Вътрешен одит“ осъществява 
дейността по вътрешен одит на всички структури, 
програми, дейности и процеси в министерството, 
включително на разпоредителите със средства 
на Европейския съюз и на разпоредителите 
с бюджетни кредити от по-ниска степен към 
министъра.
(3) Дирекция „Вътрешен одит“:
1. планира, извършва и докладва дейността 
по вътрешен одит в съответствие със Закона 
за вътрешния одит в публичния сектор, Стан­
дартите за вътрешен одит, Етичния кодекс на 
вътрешните одитори, Хартата за вътрешен одит 
и утвърдената от министъра на финансите 
методология за вътрешен одит в публичния 
сектор;
2. изготвя на базата на оценка на риска 
тригодишен стратегически план и годишен план 
за дейността си, които съгласува с министъра;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. дава на министъра независима и обективна 
оценка за състоянието на одитираните системи 
за финансово управление и контрол;
5. оценява процесите за идентифициране, 
оценяване и управление на риска, въведени 
от министъра;